Už korupcijai atsparios aplinkos kūrimą atsakingas asmuo atlieka šias funkcijas:

* pagal kompetenciją Lietuvos Respublikos darbo kodekso ir kitų teisės aktų nustatyta tvarka dalyvauja tiriant teisės pažeidimus;
* Lietuvos Respublikos Korupcijos prevencijos įstatymo nustatytais atvejais ir tvarka atlieka korupcijos pasireiškimo tikimybės nustatymą, teisės aktų projektų antikorupcinius vertinimus bei atlieka atsparumo korupcijai lygio nustatymą;
* pagal kompetenciją užtikrina arba pagal poreikį dalyvauja užtikrinant Pranešėjų apsaugos įstatymo įgyvendinimą mokykloje;
* pagal kompetenciją dalyvauja ir teikia nuomonę personalo formavimo procedūrose vertinant gautą informaciją apie asmenį;
* atlieka mokyklos darbuotojų viešųjų ir privačių interesų deklaravimo ir viešųjų ir privačių interesų derinimo praktikos kontrolę ir stebėseną;
* organizuoja viešojo sektoriaus subjekto darbuotojų antikorupcinio sąmoningumo didinimą;
* rengia korupcijos prevencijos veiksmų planą, pagal kompetenciją atlieka jo įgyvendinimo stebėseną;
* teikia pasiūlymus mokyklos direktoriui dėl korupcijai atsparios aplinkos kūrimo priemonių diegimo ir įgyvendinimo;
* pagal poreikį ir kompetenciją atlieka kitas funkcijas, gerinančias korupcijai atsparią aplinką.